Frozen II er í öðru sæti listans en tekjur hennar voru rúmar 19 milljónir dala um helgina . Knives Out með Daniel Craig í aðalhlutverki er í þriðja sæti listans en ný mynd skipar fjórða sæti listans , Richard Jewell . Myndin fjallar um bandaríska öryggisvörðurinn Richard Jewell sem var ranglega ásakaður um að hafa ætlað að fremja hryðjuverk á meðan Ólympíuleikunum í Atlanta stóð árið 1996 . Hann fann fyrstur poka í Ólympíugarðinum sem sprengjan var falin í og aðstoðaði við að rýma næsta nágrenni . Grunur rannsóknarlögreglu beindist að Jewell þegar nokkrir fyrrverandi samstarfsmenn hans bentu á hversu ofurkappsamur hann hefði venjulega verið á vakt sinni . Töldu yfirmenn lögreglunnar á tímabili líklegt að hann hefði sjálfur komið sprengjunni fyrir til þess að verða síðan talin hetja fyrir að finna hana og koma í veg fyrir manntjón , en tveir menn biðu bana af völdum sprengingarinnar og 110 slösuðust . Myndin vakti töluverða umræðu þegar fréttist að þar væri ýjað að því að blaðakona hafi selt líkama sinn fyrir upplýsingar um málið . Clint Eastwood leikstýrir myndinni en aldrei áður hefur mynd í hans leikstjórn fengið jafn litla aðsókn á frumsýningarhelgi . Námu tekjurnar aðeins 5 milljónum dala . Myndin verður frumsýnd á Íslandi 17. janúar .